**ELŐTERJESZTÉS**

Bonyhád Város Képviselő - testületének 2021. december 16-i

rendes/rendkívüli testületi ülésére

|  |  |
| --- | --- |
| Tárgy: | Jelentés a lejárt határidejű határozatok végrehajtásáról, tájékoztató a polgármester elmúlt ülés óta végzett munkájáról |
| Előterjesztő: | Filóné Ferencz Ibolya polgármester |
| Előterjesztést készítette: | Filóné Ferencz Ibolya polgármester  Filczinger Ágnes jegyző |
| Előterjesztés száma: | 184. sz. |
| Előzetesen tárgyalja: | - |
| Az előterjesztés a jogszabályi feltételeknek megfelel: | Dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya |

Tisztelt Képviselő-testület!

A **601/2021. (XI.25.)** számú határozatában a Képviselő-testület döntött a támogatási kérelem benyújtásáról a Tér-zene program folytatására. A kérelem benyújtásra került.

A **602/2021. (XI.25.)** számú határozatában a Képviselő-testület döntött a támogatási kérelem benyújtásáról a helyi infrastruktúra fejlesztésére. A Bonyhád-Majos gyalogút felújításra vonatkozóan a kérelem benyújtásra került.

A **603/2021. (XI.25.)** számú határozatában a Képviselő-testület döntött a ”FŰTŐMŰ” Kft. könyvvizsgálójának személyéről. A megbízási szerződés aláírása folyamatban van.

A **605/2021. (XI.25.)** számú határozatában a Képviselő-testület elfogadta a Bonyhádi Varázskapu Bölcsőde és Óvoda 2020/21-es nevelési évben végzett munkájáról szóló beszámolót. A határozatról az intézményvezető értesítésre került.

A **606/2021. (XI.25.)** számú határozatában a Képviselő-testület elfogadta a város környezeti állapot értékeléséről szóló beszámolót. A beszámoló a honlapon közzétételre került.

A **607/2021. (XI.25.)** számú határozatában a Képviselő-testület elfogadta az egészségügyi alapellátás helyzetéről szóló beszámolót. Az erről szóló határozat az érintett orvosok részére megküldésre került.

A **608/2021. (XI.25.)** számú határozatában a Képviselő-testület döntött az Ex Ante Kft.-vel kötött megbízási szerződés módosításáról. Bonyhád Város Önkormányzata és az Ex Ante Kft. között a szerződésmódosítás aláírásra került.

A **609/2021. (XI.25.)** számú határozatában a Képviselő-testület döntött a következő városfejlesztési stratégiák beszerzéséről: Fenntartható Városfejlesztési Stratégia, TOP Plusz Városfejlesztési Programterv, ITS felülvizsgálata. Az ajánlati felhívás kiírásra került. Mindhárom érintett gazdasági társaság megtette ajánlatait.

A **610/2021. (XI.25.)** számú határozatában a Képviselő-testület döntött a Bonyhád, 2526/1 hrsz-ú ingatlan kiemelt fejlesztési területté nyilvánításáról. A rendezési terv módosítására vonatkozó árajánlat kérés megtörtént.

A **612/2021. (XI.25.)** számú határozatában a Képviselő-testület döntött a Bonycom Nkft. részére 10 millió forint tagi kölcsön visszafizetéséről a VIP Nkft.-től. A tagi kölcsön visszafizetése megtörtént.

A **613/2021. (XI.25.)** számú határozatában a Képviselő-testület döntött a polgármester és az alpolgármesterek jutalmazásáról. A cafetéria SZÉP-kártyára való kiutalása megtörtént.

**Beszámoló Filóné Ferencz Ibolya polgármester két ülés között végzett munkájáról:**

|  |  |
| --- | --- |
| 2021.november 22. | A VIP Nkft. ügyvezetőjével tárgyaltunk.  Vezetői értekezletet tartottunk.  Részt vettem a Humán és a Pénzügyi Bizottságok ülésén. |
| 2021.november 23. | Az Ermel-Vojnits kápolna építésének kooperációján vettem részt.  Összeállításra kerültek a karácsonyi csomagok a 80 év felettiek számára. |
| 2021. november 24. | Elkészült a város adventi koszorúja.  A Bonyhád-Tevel-Murga összekötő út felújításának részleteit ismertető eseményen voltam Bonyhádvarasdon.  Madéfalva polgármesterét fogadtam. |
| 2021.november 25. | Fogadtam Perlik Tamást, a Mezőföldvíz Kft. ügyvezetőjét.  A temetőhöz vezető új járda átadásával jelképesen valamennyi 2021-ben elvégzett járdafelújítást felavattuk Majoson.  Részt vettem a szovjet kényszermunkára elhurcolt bonyhádi lakosok tiszteletére készült emlékmű avatásán.  Testületi ülést tartottunk. |
| 2021.november 26. | A VÖT tanácsülését vezettem. |
| 2021.november 27. | Részt vettem az adventi programokon, meggyújtottuk az első gyertyát a város adventi koszorúján. |
| 2021.november 28. | A tardoskeddi delegációt fogadtam. |
| 2021.november 29. | A VIP Nonprofit Kft. taggyűlésén voltam.  Vezetői értekezletet tartottunk.  Az Eatrend Kft. ügyvezetőjével tárgyaltam. |
| 2021.november 30. | A MOB munkatársával tárgyaltam. |
| 2021.december 1. | Dr. Farkas István Gergővel a Völgységi Múzeum igazgatójával egyeztettem.  Schmidt Jenővel a TÖOSZ elnökével tárgyaltam.  A Tolna Megyei Önkormányzat Területfejlesztési és Koordinációs Bizottság ülésén voltam. |
| 2021.december 2. | Az életfa program keretében fákat ültettünk a Szecska városrészben.  A város új honlapjáról egyeztettünk.  Ebrendészeti feladatokról egyeztettünk a KIRA Völgységi Kutyamentő Egyesülettel. |
| 2021.december 3. | A Tolna Megyei Önkormányzat közgyűlésén voltam. |
| 2021.december 4. | A Majosi Sportegyesület évzáró rendezvényén voltam.  Az Angyalváró Egyesület jótékonysági adventi programján voltam, köszöntöttem a megjelenteket.  Részt vettem a városi adventi programokon. Meggyújtottuk a 2. gyertyát. |
| 2021. december 6. | Vezetői értekezletet tartottunk. |
| 2021.december 7. | Szabadságon voltam. |
| 2021. december 8. | Az EMMI és a HUNGAROFOREST Zrt munkatársaival tárgyaltunk.  Járási Közbiztonsági fórumon vettem részt a Bonyhádi Rendőrkapitányságon.  Az évzáró polgármesteri fogadást szerveztük. |
| 2021.december 9. | Kisfilmet forgattunk a 18 évesek számára készült ajándékhoz.  Interjút adtam a Tolnatáj TV-nek a 2022-es útfelújításokról.  A Bonycom Nkft. évzáró rendezvényén voltam.  A zeneiskola adventi koncertjén vettem részt. |
| 2021.december 10. | 95 éves születésnapján otthonában köszöntöttem Laufer Pista bácsit. |

**Határozati javaslat:**

Bonyhád Város Önkormányzati Képviselő-testülete a **601/2021. (XI.25.), 602/2021. (XI.25.), 603/2021. (XI.25.), 605/2021. (XI.25.), 606/2021. (XI.25.), 607/2021. (XI.25.), 608/2021. (XI.25.), 609/2021. (XI.25.), 610/2021. (XI.25.), 612/2021. (XI.25.)** és a **613/2021. (XI.25.)** számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja.

Bonyhád, 2021. december 9.

Filóné Ferencz Ibolya

polgármester